Rijeka, 8. srpnja 2020.g.

**POZIV ZA MEDIJE**

**NAJAVA FESTIVALA *ZVUKOM PREKO VODE***

**U četvrtak, 9. srpnja 2020. godine, u 12 sati ispred Exportdrva, kod pozornice budućih festivalskih i koncertnih nastupa održat će se konferencija za medije na kojoj će biti najavljen prvi festivalski vikend u Exportdrvu „Zvukom preko vode“ koji organizira Udruga RiRock u sklopu projekta Rijeka 2020 – Europska prijestolnica kulture.**

Na konferenciji za medije bogat **program festivala koji se održava** **10. i 11 srpnja** najavit će:

* **Vanja Kauzlarić** – Udruga RiRock
* **Barbara Babačić** – Rijeka 2020
* **Emina Višnić** – Rijeka 2020

Festival predstavlja jedinstven događaj koji će okupiti **glazbenike, ljubitelje glazbe te ostale umjetnike** na jednom mjestu, a uz nastupe brojnih bendova i izvođača festival nudi i zanimljiv dnevni program: **radionice, izložbe starih automobila, okupljanje ljubitelja Vespi, sajam rukotvorina, izložbe mladih umjetnika**, i sve to u pravom riječkom rock štihu.    
Udruga Ri Rock će uz sve to oba dana imati prezentaciju svog  novog projekta **“Ri Rock Akademija”** gdje će instruktori predstaviti djeci, mladima i onim malo starijima koji možda žele naučiti svirati neki instrument kako da to savladaju uz program ove „akademije“ i stručnu pomoć.

Ujedno napominjemo**, predstavnici medija koji će pratiti festival 10. i 11. srpnja, na isti će moći ući uz predočenje press iskaznice matične kuće na ulazu.**   
Ako nemaju press iskaznicu, molimo redakciju da do četvrtka u 18 sati na mail:  [press@rijeka2020.eu](mailto:press@rijeka2020.eu), s napomenom - praćenje festivala "Zvukom preko vode",  pošalje ime i prezime novinara/fotoreportera/snimatelja kojeg upućuje na praćenje festivala. Popis će biti na ulazu i ovi predstavnici medija na festival će moći ući uz predočenje osobne iskaznice na ulazu.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42